**42.§**

**Par sadarbības līguma slēgšanu ar SIA „BVL Ogre” kultūras (atpūtas) pasākumu organizēšanā Ogres estrādē**

(J.Laizāns, V.Pūķe, E.Helmanis, I.Tamane, A.Mangulis, A.Ceplītis, M.Legzdiņš)

Noklausoties Ogres novada pašvaldības tautsaimniecības komitejas priekšsēdētāja vietnieka Jura Laizāna informāciju, iepazīstoties ar sagatavoto lēmuma projektu, izvērtējot tos kopumā, un pamatojoties uz likuma “Par pašvaldībām” 15.panta pirmās daļas 5.punktu un 21.panta pirmās daļas 27.punktu,

**balsojot: PAR –** 9 balsis (A.Ceplītis, E.Helmanis, J.Laizāns, A.Mangulis, Dz.Mozule, M.Siliņš, D.Širovs, I.Tamane, I.Vecziediņa), **PRET** – nav, **ATTURAS** – 6 balsis (V.Gaile, M.Legzdiņš, R.Javoišs, L.Strelkova, V.Pūķe, S.Kirhnere)

Ogres novada dome **NOLEMJ:**

1. **Slēgt sadarbības līgumu** ar sabiedrību ar ierobežotu atbildību „BVL Ogre”, reģistrācijas Nr.40103729424, juridiskā adrese Jāņa Čakstes prospekts 2, Ogre, Ogres novads, LV-5001, kultūras (atpūtas) pasākumu organizēšanā Ogres estrādē. ([Līguma projekts pielikumā uz 2 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/10_julijs/piel/piel_par_42.doc)).
2. Finanšu ekonomijas nodaļas vadītājai Silvijai Velbergai paredzēt pašvaldības budžetā **EUR 16500,-** (sešpadsmit tūkstoši pieci simti *euro*) **triju (3)** pašvaldības organizēto kultūras (atpūtas) pasākumu nodrošināšanai Ogres estrādē 2014. gadā, no līdzekļiem „Izdevumi neparedzētiem gadījumiem”.
3. **Uzdot** domes priekšsēdētājam Artūram Mangulim Ogres novada pašvaldības vārdā parakstīt sadarbības līgumu.
4. **Kontroli** par lēmuma izpildi veic domes priekšsēdētājs Artūrs Mangulis.